આધુનિક પોટ એટલા સ્માર્ટ થઈ ગયા છે કે તમારા પ્લાન્ટ વિશેની રજેરજની માહિતી તમારા સ્માર્ટફોન સુધી પણ પહોંચાડી શકે છે. મતલબ કે કયા પ્લાન્ટને ક્યારે પાણી આપવામાં આવ્યું? હાલ તેની માટીમાં ભેજનું પ્રમાણ કેટલું છે? ક્યારે ઓછું થવાની શક્યતા છે? આસપાસનું ટેમ્પરેચર કેટલું છે? પ્લાન્ટ મુજબ જો તમે ફર્ટિલાઇઝર આપવાનું ટાઇમ ટેબલ ફીડ કર્યું હોય તો તમને નોટિફિકેશન દ્વારા એવી પણ જાણ કરે છે કે તમારે પ્લાન્ટમાં ફર્ટિલાઇઝર ઉમેરવાનો સમય આવી ગયો છે. મતલબ કે તમે તમારા ગાર્ડનિંગના શોખની સાથે તમારા બીજા તમામ કાર્યો વગર ચિંતાએ કરી શકો છો. બસ, તમારે તો આ એપને જ ફોલો કરવાની રહે છે.